ΓΡΑΠΤΗ ΕΡΩΤΗΣΗ E-3736/02

υποβολή: Olivier Dupuis (NI) προς την Επιτροπή

(19 Δεκεμβρίου 2002)

Θέμα: Η περίπτωση του κ. Fang Jue

Ο πρώην αντιπρόεδρος της επιτροπής ελέγχου του Κόμματος για την μεσημβρινή επαρχία Φουκιέν και δημόσιοςπάλληλος έως τα μέσα της δεκαετίας 1990 κ. Fang Jue είχε δημοσιεύσει στον δυτικό Τύπο τον Ιανουάριο 1998 μακροσκελή διακήρυξη με τίτλο Η Κίνα έχει ανάγκη από νέους μετασχηματισμούς. Προτάσεις πλαισίου μεταρρυθμίσεων που διατυπώνονται από δημοκράτες. Αυτή η διακήρυξη πέραν τηςπογραφής του κ. Fang Jue συγκέντρωνε τιςπογραφές και άλλων τριάνταψηλόβαθμωνπαλλήλων και ανωτέρων στελεχών του Κόμματος και παρουσίαζε με μετριοπαθείς όρους σχέδιο συνταγματικής μεταρρύθμισης που θα επέτρεπε μια σταδιακή μετάβαση προς ένα πραγματικά δημοκρατικό σύστημα.

Στις 23 Ιουλίου 1998 ο κ. Fang Jue απήχθη από την αστυνομία. Η οικογένειά του πληροφορείται πού βρίσκεται μόλις στις 28 Σεπτεμβρίου 1998. Παραμένει έως τις 28 Ιουλίου 1999 σε κελί 36 τ.μ. μαζί με άλλους 25 περίπου κρατουμένους του κοινού δικαίου χωρίς να του επιτρέπεται καμμία επαφή με τον εξωτερικό κόσμο. Εν τέλει στις 10 Ιουνίου 1999 με την πρόφαση ότι είχε ανοίξει εμπορική επιχείρηση άνευ αδείας ο κ. Fang Jue καταδικάζεται σε κάθειρξη τεσσάρων ετών για παράνομο εμπόριο χωρίς οι αρχές να επικαλεσθούν τον πραγματικό λόγο για τον οποίον φυλακίσθηκε. Από της καταδίκης του οι κινεζικές αρχές τονποβάλλουν σε πολύ σκληρή και ταπεινωτική μεταχείριση με κυριότερο παράδειγμα τον εγκλεισμό του για 25 ημέρες στην απομόνωση (ενώ οι κανονισμοί ορίζουν σε 15 ημέρες την μέγιστη διάρκεια εγκλεισμού στην απομόνωση) σε κελί 2 τ.μ. χωρίς στρώμα, χωρίς καρέκλα, χωρίς σκεπάσματα, χωρίς θέρμανση και αυτό κατά τους μήνες Δεκέμβριο 2000 και Ιανουάριο 2001πό θερμοκρασίες που έφθαναν τους -17 °C. Εξ άλλου του είχε απαγορευθεί να πλένεται, να αλλάζει εσώρουχα, να ξυρίζεται, να χτενίζεται Τέτοιου και άλλου είδους άσχημη μεταχείριση του επιβλήθηκε για να παραδεχθεί την ενοχή του και να αναμορφώσει την σκέψη του. Αφού βγήκε από αυτήν την κόλαση στις 22 Ιουλίου 2002, ο κ. Fang Jue εκλήθη να παρουσιασθεί εκ νέου στο Πεκίνο στις 20 του παρελθόντος Οκτωβρίου, ολίγες ημέρες πριν από την έναρξη του XVIου Συνεδρίου, από δε τις 4 Νοεμβρίου 2002 έχει εξαφανισθεί.

Γνωρίζει η Επιτροπή την ανεξήγητη και παράξενη εξαφάνιση του κ. Fang Jue; Σε ποίες ενέργειες προέβη για να λάβει από τις αρχές του Πεκίνου ακριβείς πληροφορίες σχετικά με την τύχη του κ. Fang Jue;

Απάντηση του κ. Patten εξ ονόματος της Επιτροπής

(16 Ιανουαρίου 2003)

Η Επιτροπή γνωρίζει την εξαφάνιση του κ. Fang Jue από τις 4 Νοεμβρίου 2002.

Η Επιτροπή συμμερίζεται την ανησυχία του Αξιότιμου Μέλους όσον αφορά την εξαφάνιση του κ. Fang Jue. Ο τελευταίος έχει ως εκ τούτου συμπεριληφθεί στον κατάλογο της Ένωσης για τις μεμονωμένες περιπτώσεις που προκαλούν ανησυχία, ο οποίος επιδόθηκε στις κινεζικές αρχές κατά την τελευταία συνάντηση που πραγματοποιήθηκε στο Πεκίνο στις 13-14 Νοεμβρίου, στο πλαίσιο του διαλόγου για τα ανθρώπινα δικαιώματα. Δεδομένου ότι οι κινεζικές αρχές δεν έχουν ακόμη απαντήσει στο συγκεκριμένο θέμα, η Ένωση επανέλαβε την ανησυχία της για το θέμα αυτό ζητώντας περισσότερες πληροφορίες κατά τη διάρκεια επαφών που είχε με τις κινεζικές αρχές το Δεκέμβριο του 2002.

Η Ένωση θα συνεχίσει να παρακολουθεί με μεγάλη προσοχή τη μεμονωμένη περίπτωση του κ. Fan Jue. Γενικά, η Επιτροπή θα συνεχίσει να παρακολουθεί εκ του σύνεγγυς το σεβασμό, εκ μέρους της κινεζικής κυβέρνησης, της ελευθερίας έκφρασης και συνείδησης και να εκφράζει τις ανησυχίες της για τις παραβιάσεις αυτού του θεμελιώδους δικαιώματος.